《再用前韵三首》
宋代·陈棣

刺头底事向胶盆，沉湎应从通率论。
人世百年都是梦，醉乡四达总无门。
颠狂自索形骸外，酣适宁知礼法存。
日饮亡何真得计，袁丝由此脱全浑。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。